ນາຍົກປາກິສຖານ ຮຽກຮ້ອງໃຫ້ປະຊາຊົນ ຊ່ອຍກັນສ້າງສາ ປະເທດຄືນໃໝ່
ນາຍົກລັດຖະມົນຕີປາກິສຖານ ຮຽກຮ້ອງໃຫ້ປະຊາຊົນ ຊ່ອຍກັນສ້າງປະເທດຄືນໃໝ່ ຈາກໄພນໍ້າຖ້ວມຮ້າຍແຮງ.
ນາຍົກລັດຖະມົນຕີປາກິສຖານ ທ່ານ Yousuf Raza Gilani ໄດ້ຮຽກຮ້ອງປະຊາຊົນປາ ກິສຖານໃຫ້ປຸ້ມລຸມກັນ ຊ່ອຍປະເທດຟື້ນຟູຈາກຝົນຕົກໜັກໃນລະດູມອນສູນ ທີ່ໄດ້ເອົາຊີ ວິດປະຊາຊົນໄປແລ້ວຫລາຍກວ່າ 140 ຄົນແລະນໍ້າຖ້ວມເນື້ອທີ່ ປະມານ 1 ລ້ານ 6 ແສນເຮັກຕາ ໃນຫລາຍເຂດທາງພາກໃຕ້ຂອງປະເທດ ທ່ານ Gilani ໄດ້ທໍາການຮຽກຮ້ອງດັ່ງກ່າວ ທາງໂທລະພາບໃນແລງວັນເສົາວານນີ້ ຫລັງ ຈາກຝົນໄດ້ກະໜໍ່າລົງຢ່າງໜັກໃນເມືອງກາຣາຈີ ເມືອງໃຫຍ່ທີ່ສຸດຂອງປະເທດ ເຮັດໃຫ້ ການສັນຈອນໄປມາຕິດຂັດແລະ ປະຊາຊົນໄດ້ຮັບບາດເຈັບຕ້ອງໄປປິ່ນປົວຢູ່ໂຮງໝໍ ທ່ານ Gilani ກ່າວວ່າ ລັດຖະບານຫວັງວ່າ ຈະຈັດຕັ້ງງົບປະມານຈໍານວນຫລາຍກວ່າ 80 ລ້ານ ໂດລາໄວ້ຕ່າງຫາກ ເພື່ອໄປຊ່ອຍປະຊາຊົນໃນຂົງເຂດທີ່ຖືກກະທົບຢ່າງໜັກຈາກໄພນໍ້າ ຖ້ວມ ເພື່ອສ້າງສາປະເທດຄືນໃໝ່ນັ້ນ ແຕ່ທ່ານກໍໄດ້ຮຽກຮ້ອງຂໍການຊ່ອຍເຫລືອຈາກ ນາໆຊາດເຊ່ນກັນ ແຂວງ Sindh ເປັນແຂວງທີ່ໄດ້ຮັບຄວາມເສຍຫາຍໜັກກວ່າໝູ່ ລັດຖະບານປາກິສຖານ ກ່າວວ່າ 22 ໃນຈໍານວນ 23 ຫົວເມືອງໃນແຂວງ Sindh ແລະບາງພາກສ່ວນຂອງ ແຂວງ Baluchistan ທີ່ຢູ່ຕິດກັນນັ້ນ ແມ່ນຖືກນໍ້າຖ້ວມ ລາຍງານຂ່າວບັ້ນຫລ້າສຸດສະແດງວ່າ ປະຊາຊົນປະມານ 2 ແສນຄົນຕ້ອງການຄວາມ ຊ່ອຍເຫລືອດ້ານມະນຸດສະທໍາໂດຍທັນທີ ສະຫະປະຊາຊາດກ່າວວ່າ ເຖິງແມ່ນລັດຖະບານໄດ້ທໍາການຮັບມືກັບໄພນໍ້າຖ້ວມຢ່າງທັນ ທີກໍຕາມ ແຕ່ກໍຍັງຕ້ອງການຄວາມຊ່ອຍເຫລືອຢ່າງຫລວງຫລາຍຢູ່ ຖະແຫລງຂ່າວສະ ບັບນຶ່ງຂອງສະຫະປະຊາຊາດ ໃນວັນເສົາວານນີ້ເວົ້າວ່າ ທາງອົງການສະຫະປະຊາຊາດ ກໍໄດ້ທໍາການຕອບສະໜອງໃຫ້ການຊ່ອຍເຫລືອດ້ານມະນຸດສະທໍາຢ່າງຮີບດ່ວນຕໍ່ໄພຫາ ຍະນະຄັ້ງນີ້ ຕາມຄໍາຮ້ອງຂໍຈາກລັດຖະບານກຸງອິສລາມາບັດ